Diari Oficial de la Generalitat Valenciana


Sumari del DOGV 3616, del 02-11-1999 (1999/9059)

RESOLUCIÓ de 7 d'octubre de 1999, del director general de Personal de la Conselleria d'Educació i Ciència, per la qual s'inclou en la llista d'aspirants seleccionats, feta pública per Resolució de 26 de setembre de 1995, del director general de Personal, en les proves selectives convocades per Ordre de 28 de març de 1995, de la Conselleria d'Educació i Ciència, senyor Narciso Lafuente Gil, en virtut del compliment de la sentència dictada pel Tribunal Superior de Justícia de la Comunitat Valenciana, en el recurs contenciós administratiu número 2.414/1996.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/9059


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 7 d'octubre de 1999, del director general de Personal de la Conselleria d'Educació i Ciència, per la qual s'inclou en la llista d'aspirants seleccionats, feta pública per Resolució de 26 de setembre de 1995, del director general de Personal, en les proves selectives convocades per Ordre de 28 de març de 1995, de la Conselleria d'Educació i Ciència, senyor Narciso Lafuente Gil, en virtut del compliment de la sentència dictada pel Tribunal Superior de Justícia de la Comunitat Valenciana, en el recurs contenciós administratiu número 2.414/1996. [1999/X9059]
  
Per Resolució de 26 de setembre de 1995 (DOGV de 23 de novembre), del director general de Personal, es fan públiques les llistes d'aspirants que han superat les proves per a la provisió de places vacants de funcionaris de cossos docents de professors d'Ensenyament Secundari, professors tècnics de Formació Professional, professors d'escoles oficials d'Idiomes, professors i mestres de taller d'Arts Plàstiques i Disseny i professors de Música i Arts Escèniques, convocades per Ordre de 28 de març de 1995, de la Conselleria d'Educació i Ciència.
  
Per Resolució de 23 de juny de 1999, del conseller de Cultura, Educació i Ciència, es disposa el compliment en el mateixos termes de la sentència dictada pel Tribunal Superior de Justícia de la Comunitat Valenciana en el recurs número 2.414/1996 (sentència núm. 339), interposat pel senyor Narciso Lafuente Gil.
  
Esta sentència disposa:
  
«3) Reconèixer, com a situació jurídica individualitzada, el dret de l'actor perquè li siga adjudicada la segona de les places convocades en el cos de mestres de taller d'Arts Plàstiques i Disseny, especialitat Fotografia Artística per ser segon en l'ordre de puntuació total obtinguda, amb efectes econòmics i administratius des del moment que se li hagué d'adjudicar l'esmentada plaça».
  
Per tot això, resolc:
  
Primer
  
Incloure en la llista d'aspirants que han superat les proves selectives convocades per Ordre de 28 de març de 1995, en l'especialitat de Fotografia Artística, del cos de mestres de taller d'Arts Plàstiques i Disseny, feta pública per Resolució de 26 de setembre de 1995, l'aspirant relacionat en l'annex d'esta resolució amb la puntuació que s'hi indica.
  
Segon
  
L'aspirant seleccionat haurà de presentar la documentació que s'estableix en la base 9 de l'Ordre de 28 de març de 1995, en el termini de 20 dies naturals a comptar des de l'endemà de la publicació d'esta resolució en el Diari Oficial de la Generalitat Valenciana.
  
Tercer
  
Nomenar-lo funcionari en pràctiques per aquest cos i especialitat. El nomenament tindrà efectes econòmics i administratius des de la presa de possessió i quedarà condicionat al compliment per part de l'aspirant dels requisits exigits en la base 2 de l'ordre de convocatòria, que es verificaran mitjançant l'examen de la documentació que s'hi haja presentat.
  
Quart
  
Contra esta resolució que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i l'addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació, o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
València, 7 d'octubre de 1999.- El director general de Personal: José Cano Pascual.
  
Annex
  
Cos: mestres de Taller d'Arts Plàstiques i Disseny
  
Especialitat: Fotografia Artística
  
Cognoms i nom DNI Puntuació
  
Lafuente Gil, Narciso 35263621 11,5640